JohanHeinsen/ENO huggingface dataset:
Lolland-Falsters Stifts-Tidende, 1831-08-12
Norge. Exempler, der afgive Beviis for, hvorvidt Christiania kan være sikker for at blive smittet af Cholera morbus. 1) Skipper Kaarup fra Callundborg ankom til Christiania, efter at der var bekjendtgjort, at danske Havne ved Østersøen og Kattegattet maatte ansees som mistænkte, og indlossede omtrent sin halve Ladning førend det blev paalagt ham at søge Qvarantaine=Anstalten. 2) P. C. Wehle og Henr. Thomsen, begge ankomne fra Kjøbenhavn, seilede ligetil Bryggerne ved Christiania, og bleve der liggende i flere Timer, førend de om Aftenen paalagdes at søge Qvarantaine=Anstalten, hvorhen de ogsaa sendte Skibene, men Skipperne forbleve i Byen til næste Aften, omtrent Kl. 6, da de anmodedes om at begive sig til deres Fartøier. 3) To danske Fartøier ankom til Christiania den 14de f. M. De lagde lige til Bryggerne, hvorfor der blev gjort nogen Støi, hvilket foraarsagede at Politiet og vedkommende Consul kom tilstæde og foranstaltede Skibene bragte ud paa Qvarantaine=Anstalten; men Consulen tog begge Skipperne med sig i Selskab i Byen om Aftenen.
Lolland-Falsters Stifts-Tidende, 1831-08-12
Cholera morbus. J Følge Skrivelse fra Berlin af 31te Juli har Cholera ogsaa viist sig i Graudenz og Tilsit. Efter Skrivelse fra Wien af 27de Julii er Sygdommen tillige trængt ind i Wallachiet og anretter især i Braila frygtelige Ødelæggelser. Syv Choleratilfælde have fundet Sted blandt de preussiske Tropper, som danne Cordonen omkring Danzig. Sygdommen griber stedse mere om sig, og er paa intet Sted, hvor den i dette Aar har sat sig fast, aldeles ophørt; men dog raser den ikke lige stærkt til enhver Tid. Adskillige Steders Beboeres Modsætsighed med Hensyn til Sundheds Politiets Foranstaltninger medvirker ogsaa endmere til Smittens Udbredelse. J Königsberg har nemlig den 28de f. M. et Opløb fundet Sted, som Følge af det taabelige Rygte, at Lægerne dræbte deres Cholerapatienter. Flere Læger bleve mishandlede af Pøbelen og Politipræsidentens Huus blev stormet. Garnisonen maatte fyre, og femten Tumultuanter dræbtes. Da Urolighederne begyndte igjen næste Aften, bleve 150 Personer paagrebne.
Lolland-Falsters Stifts-Tidende, 1831-08-12
Lignende Uroligheder ere udbrudte i Pesth, endskjøndt Alle burde føle sig overbeviste om, at Jntet er vigtigere i denne saa farlige Sygdomsperiode, end strængt at adlyde Sundheds Politiet. Jasse er en af de Steder, der i saa Henseende advarer Enhver mod Ulydighed.
Lolland-Falsters Stifts-Tidende, 1831-08-12
Det hedder derfra, at Jldebranden og Pesten, som have hjemsøgt Byen, ere af ringe Betydning imod den frygtelige asiatiske Cholera. Pesten begynder langsomt og angriber i Almindelighed kun Jndivider af den lavere Classe; dens Offre blandt en Befolkning af 30,000 Jndbyggere oversteeg ikke 80 Personer daglig; men Cholera har dagligen fordret imellem 200 og 300.
Lolland-Falsters Stifts-Tidende, 1831-08-12
Jndenlandsk. Et i høi Grad sørgeligt, og den menneskelige Følelse oprørende Mord har fundet Sted den 7de dennes Kjøbenhavn, i det en Underofficier i Hs. k. H. Prinds Chrristian Frederiks Regiment, ved Navn Hoff har skudt sin Capitain, Grev v. Sponneck. Den Myrdede, som udmærkede sig ved en sjelden Humanitet, og Maadeholdenhed, ved en exemplarisk Retskaffenhed i alle Forhold, ved fleersidig Dannelse, ved Omhu for, ja endog Godgjørenhed imod sine Undergivne, der ellers vare ham inderligen hengivne, havde nogle Gange seet sig nødsaget til at rettesætte Morderen for nogle Compagniforseelser. Saaledes skulde denne navnligen den 7de dennes paradere med sit Gevær, og fremstillede sig med samme for Grev v. Sponneck, som stod i sit Værelse, men afskjød det strax paa denne, som af de Tililende fandtes uden Livstegn. Morderen, som under Øieblikkets Tummel havde seet Leilighed til at fjerne sig, blev samme Dag paagreben, har tilstaaet Mordet, og venter nu den Straf, han ved sin udaad har forskyldt.
Lolland-Falsters Stifts-Tidende, 1831-08-12
J Skanderborg-Egnen have i disse Dage to Bønderkoner skjaaret Halsen over paa sig, og i Weilby ved Grenaa har en 13aars Bondedreng hængt sig.
Lolland-Falsters Stifts-Tidende, 1831-08-12
J Følge aldeles paalidelig Efterretning om Vædde kjørselen ved Viborg, har Hr. Kobbersmed Heiberg fra Aalborg vundet den første Præmie, 300 Rbd. r. S., ved at have tilbagelagt Banens indvendige Peri meter, 1 Miil, i 26 Minuter og 9 Secunder. Den fastsatte Tid var 28 Minuter og 100 Rbdlrs. Douceur, foruden første Præmie, naar Touren gjordes i 25 Minuter, Alt med 1,200 Punds Vægt. Anden Præmie, 200 Rbd. r. S., vandt Hr. Overauditeur. Fischer fra Teglgaarden, for Kjørselen i 26 Min. 33 Sec. Tredie Præmie, 100 Rbd. r. S., vandt Hr. Kjøbmand Kjelsen fra Hobro, for Kjørselen i 27 Min. 33 Sec. Banens Kjørevei i Sand var yderst besværlig. Ohlenschlager fortæller i sit Levnet, at hans Faders Have, som han fra en Steendysse af havde dyrket til en frugtbar Plet, laa ved Siden af Hs. k. H. Prindsesse Carolines. (Frederiksberg-Have.) Saalænge Gubben levede nænte den gode Fyrstinde ikke at berøve ham den, men da han var død, blev Plankeværket borttaget, og denne Plet forandret og forbunden med de øvrige Anlæg. Nogle Frugttræer stode der endnu - fortæller Ø. – og her maa jeg anføre et skjønt Træk af den hulde Kongedatters Hjerte. Næste Aar i Kirsebærtiden, sendte hun en Kurv med Kirsebær til mine Børn, i hvilken der laa en lille Seddel, hvorpaa stod skrevet af hendes egen Haand: Fra Bedstefaderens Træer. Caroline. Jeg har klæbet denne Seddel i min Stambog, og den skal være min Slægt dyrebar. J en af Svensk oversat Udsigt over den danske Literatur, gives vore Jurister især det hæderlige Vidnesbyrd: "Faa Lande have saa oplærte og saa oplyste Embedsmænd, som Danmark. Faa ere derfor ogsaa de Lande, hvor Alt hvad der beroer paa den civile Embedsmand-Classe, bestyres med saa megen Kundskab og Orden. Efter Formeen eller Navnet, eier Danmark ingen National-Repræsentation; men i Henseende til Sagen og til Gavnet, kan med Føie paastaaes, at dets Embedsmænd udgjøre en saadan. Seer Man ikke paa særskilte Undtagelser, som uundgaaeligen forekomme i ethvert Land, men paa det Hele, saa maa hver upartisk Tilskuer give Danmarks Embedsmands-Classe det Vidnesbyrd, at den Aand, som udmærker den, er aldeles ypperlig.
Lolland-Falsters Stifts-Tidende, 1831-08-12
Jndsendt. Blandt de Raad, det kongelige Sundhedscollegium i denne Sommer har givet, for, saavidt muligt, at svække Smittens Jndvirkning af den frygtelige Cholera og befordre Sundheden, er dette: "at vogte sig for Forkjølelse, deels ved ikke at udsætte sig for pludselig Vexel af Varme og Kulde, deels ved en passende Klædedragt og især ved at bruge uldne Klæder nærmest Kroppen, hvorved mild Hududdunstning befordres, et af de første og vigtigste. (See dette Collegiums Anviisning af 11te Juni 1831.)
Lolland-Falsters Stifts-Tidende, 1831-08-12
Jndsenderen af disse Linier tillader sig nu at spørge vedkommende Over- og Under-Opsynsmænd: Hvorledes stemmer dette Raad med de offentlige Skovballer om Natten, som næsten hver anden Søndag holdes heri Falster og ventelig flere Steder i Riget; Jeg troer for vist, at disse Skovballer til enhver Tid ere høist skadelige saavel for Sundheden som for Sædeligheden, – og jeg har derfor ofte og i mange Aar i mit stille Sind forundret mig over vore PolitiØvrigheders og offentlige Opdrageres Ligegyldighed og Taushed i denne Henseende.
Lolland-Falsters Stifts-Tidende, 1831-08-12
Mangen en Yngling og Pige tabte ved disse natlige Forlystelser i Skoven baade Sundhed og uskyld. Man sige ikke: "Det staaer jo enhver Fader, Moder og Foresat frit for at nægte sit Barn og Undergivne denne Fornøielse, thi det er ikke saa let en Sag som Man troer at holde Styr paa Ungdommen. Den offentlige Authoritet bør her kraftigen komme den private til Hjælp, ved ligefrem at forbyde disse Skovballer og derved afholde Fristelsen. Men til ingen Tid kunne disse natlige Forlystelser, være eller blive fordærveligere end i den nærværende, da Luften især om Aftenen og Natten er fuld af usunde Dunster. Ei er jeg blandt dem, der misunde Ungdommen sine Glæder, jeg vilde kuns: at disse, som Alt, skulde holdes indenfor de Grændser, Religion og Fornuft foreskrive. Er Vinteren ei lang nok til Dands og Baller i vore offentlige og private Huse, og skal Man i denne forlystelsessyge Tidsalder absolut dandse gjennem alle Aarets Dage, nu - saa ende Man dog Forlystelsen i Skoven med Dagen og fortsætte den i Stædernes Balhuse ved Dands! J Stæderne kunne Man dog omklæde sig førend Man sætter sig paa Vognen til det ofte langtfraliggende Hjem, eller overnatte hos Venner og Bekjendtere.
Lolland-Falsters Stifts-Tidende, 1831-08-12
Det danske Cancelli har nyligen befalet, at de offentlige Svømmeøvelser paa Landet for i Sommer skulle ophøre, "fordi, som der staaer, disse medføre Anstrængelse og Sveed og at blot Badning med Forsigtighed maae finde Sted, og medens dette Collegium udstæder dette Bud til Sundhedens Befordring, tillader Man trindt om i Landet offentlige Baller i Skovene om Natten til Sundhedens Nedbrydelse! Hvo, som haver Øre at høre med, han høre. Den 9de August 1831.
Lolland-Falsters Stifts-Tidende, 1831-08-12
Bekjendtgjørelser. Formedelst Markedet i Saxkjøbing den 30te Septbr. førstkommende afholdes den til bemeldte Dag berammede Præmiepløining og Dyresknet den 29de samme Maaned, nemlig: Præmiepløiningen Kl. 10 og Dyre skuet Kl. 12 ved Hovedgaarden Engestofte.
Lolland-Falsters Stifts-Tidende, 1831-08-12
Stiftamtet for Lolland og Falster, Nykjøbing, den 6te August 1831. R. v. Jessen.
Lolland-Falsters Stifts-Tidende, 1831-08-12
Tirsdagen den 16de August 1831 afholdes Bal i Bangshave ved Mariebo, hvorved opvartes med Musik af Hr. Eigler.
Lolland-Falsters Stifts-Tidende, 1831-08-12
Den forhen averterede Fugleskydning.
Lolland-Falsters Stifts-Tidende, 1831-08-12
Fugleskydning, som afholdes i Nærheden af Bangshave ved Mariebo, foretages den 26de dennes. Fuglen, forestillende en flakt Ørn, er indrettet til følgende Gevinster af Sølv, for Brystpladen: 12 Spiseskeer, for Halen: en Sukker skaal, indvendig forgyldt; for høire Vinge, en Kalotskee, indvendig forgyldt, for venstre Vinge: en Potageskee; for høire Hoved: en Kageskee, for venstre Hoved: sex Theeskeer, for Rigsæblet: et Snapsbæger, indvendig forgyldt, for Sværdet: en Sukkerskee, for høire Ring: en Flødeskee, indvendig forgyldt, for venstre Ring: en Theest, indvendig forgyldt. Et dobbelt Nummer koster 4 Rbd. og et enkelt 3 Rbd. Kun de Geværer maa bruges, der føre Kugler, hvoraf 13 Stykker ikke ugjøre over et Punds Vægt. Dhrr. Deeltagere behage at møde paa Raadhuussalen, her i Byen Kl. 8 om Morgenen. Mariebo, den 11te August 1831.
Lolland-Falsters Stifts-Tidende, 1831-08-12
Auctioner. Det afdøde Dagleier Hans Jacobsen Kølles Boe tilhørende Huus i denne Byes Vestergade, som bestaaer af 8 Fag Bindingsværk med Straaetag, og hvortil hører Brugsret af 3 Tdr. Land og Græsningsret for 2 Hoveder paa Byens Fælledsgræsning, stilles til 3de offentlige Auctioner, som afholdes paa Raadstuen, heri Byen den 22de August, den 5te og 19de September d. A., Kl. 10 Formiddag; hvilket herved bekjendtgjøres til Efterretning for Liebhavere og for Panthaverne, efter Placaten af 22de April 1817. Rødbye, den 4de August 1831. S. Jbsen.
Lolland-Falsters Stifts-Tidende, 1831-08-12
J Følge det kongelige General-Commissariats-Collegii Ordre af 2den dennes skulle 630 Stkr. af de fordet nu opløste holsteen lauenborgske Troppe-Contingent indkjøbte Heste bortsælges ved offentlig Auction Mandagen den 22de dennes og følgende Dage. Auctionen afholdes paa Tøihuset her i Rendsborg og begynder hver Dags Formiddag Kl. 9 slet. Solide og bekiendte Kjøbere, ligesom og Enhver, der kan stille antagelig Sikkerhed, tilstaaes tre Maaneders Credit. De til Bortsalg bestemte Heste ere for nogle Maaneder siden, efter foregaaende Besigtigelse og med særdeles Udvalg, opkjøbte af Remonte-Commissionen paa forskjellige Steder overalt i Hertugdømmene, og bestaa derfor tildeels af de skjønneste og meest udmærkede saavel Vogn, som Ride-Heste af de fortrinligste Racer og af alle Kjøn, Lød og Aftegn, fra 6 til 9 Aars Alder, som det har været muligt her i Landet at tilveiebringe. Deres Høide andrager i Gjennemsnit 9 Qvarteer 5 Tommer indtil 10 Qvarteer 3 Tommer, d. M. Nogle Dage før Auctionen kunne de tages i Øiesyn i de resp. Cantonnementer her i Omegnen, hvorKjøbelystne tillige kunne erholde enhver saadan Oplysning og Efterretning, samme angaaende, som Man er i Stand til at meddeele. Det samme vil være Tilfældet Auctionsdagene, en Time for Auctionen begynder, paa Auctionsstedet selv. Skulde i Øvrigt ikke ved den til ovenanførte Tid berammede Auction et tilstrækkeligt Antal Kjøbere indfinde sig, blive foreløbigen kun 400 Stkr. Heste bortsolgte, og over Resten afholdes en ny Auction den 29de og 30te dennes paa ovenmeldte Sted. Rendsborg, den 5te August 1831. Torwerdt, Kammerjunker, Regimentsqvarteermester og Auditeur ved den holsteenske Artilleri-Brigade.
Lolland-Falsters Stifts-Tidende, 1831-08-12
Jndkaldelse.
Lolland-Falsters Stifts-Tidende, 1831-08-12
De, som maatte have nogen Fordring paa den heri Byen afdøde Dagleier Hans Jacobsen Kølles Boe, indkaldes herved med 12 Ugers Varsel, for at anmelde og beviisliggjøre deres Krav for undertegnede Skifteforvalter. Rødbye, den 4de August 1831. S. Jbsen. Tilkjøbs En Eiendoms Bondegaard med omtrent 8 Tdr. Hartkorn er at faae tilkjøbs paa særdeles billige Vilkaar, da ingen synderlig Udbetaling forlanges. De nærmere Vilkaar erfares hos Procurator Hviid i Nakskov. Snustobak, præpareret efter Lægers Skrivter.
Lolland-Falsters Stifts-Tidende, 1831-08-12
Efter Brugen af denne Tobak, som haver vundet mange af mine Medborgeres Tillid, vil Man finde Lindring for vedholdende Hovedsmerte. Den er at erholde i 1/4 Pd. og 1/3 Pd. Glas hos: Hr. Kunst- og Boghandler Lundt i Aalborg, Capitain Bladt i Hobro, Kjøbmand Larsen i Helsingøer, Stausholm i Holbek, Carlsen i Nestved, M. Røepstorff i Nakskov, Andersen i Slesvig, Hesselberg i Callundborg, samt hos Undertegnede i Kjøbenhavn. Med hvert Glas, følger en trykket Brugseddel, hvorpaa de medicinske Bøger, hvorefter dette Tobak er præpareret, vedbørlig ere citerede. Joh. W. Schiøtz, Borgergaden No. 90 & 91.
Lolland-Falsters Stifts-Tidende, 1831-08-12
Udsalget af det bekjendte KjøngsNakskov. Plaster, med trykkede Brugsedler til samme, er hos M. Røepstorff.
Lolland-Falsters Stifts-Tidende, 1831-08-15
Lollands og Falsters Stifts Kongelig alene privilegerede. Addressecontoirs Efterretninger. Svanesaa Femogtyvende Aargang. Nummer 65. udgives tvende Gange ugentlig fra C. C. Schultz's Enkes Bogtrykkeri. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1831-08-15
Udenlandsk. Hollandskebelgiske Anliggender. Den 1ste dennes skulde Kongen af Hollands Armees Hovedqvarteer bryde og fra Breda. Prindsen af Oranien commanderer Armeen og har i en Parolbefaling tilkjendegivet Tropperne, at de maaskee inden faa Dage ere i Kamp for Fædrenelandet. Den 3die dennes modtog den belgiske Regjering i Brüssel officiel Efterretning at den hollandske Commandant i Antwerpens Citadel, General Chasse, havde i Kongen af Hollands Navn opsagt den imellem Citadellet og Staden den 5te November 1830 sluttede Vaabenstilstand, saa at Fiendtlighederne skulde begynde inden 3 Gange 24 Timers Forløb. Kong Leopold af Belgien, som i Lüttich modtog Efterretning herom, holdt strax et Conseil og ilede derpaa til Brüssel, hvor han indtraf den 3die. Efter adskillige der afholdte Conseils, udgik der Ordre til Tropperne, at marschere til Grændsen. Derpaa begarHans Majestæt sig til Antwerpen, hvor han indtraden 5te, om Eftermiddagen Kl. 4 1/2. Han indlod sig strax i en Brevvexling med den i Citadellet commanderende hollandske General Chasse, hvorved blev udvirket, at Generalen vilde sende en Coureer til Haag og ikke behandle Staden fiendtligt, for der fra Kongen af Holland indløb Svar, som ventedes den 6te. Paa adskillige Steder vare Fiendtlighederne allerede begyndte den 4de, i det Hollænderne vare trængte ind paa det belgiske Territorium. De belgiske Tropper maatte vige. Den 3die hørtes om Morgenen en Kanonade i Egnen ved Fortet St. Marie, hvor adskillige Bygninger stode i lys Lue.
Lolland-Falsters Stifts-Tidende, 1831-08-15
Den 4de, om Morgenen Kl. 5, modtog Kongen af Frankrig et Brev fra Kongen af Belgien, hvori denne Tirsdagen den 15 August 1831. gjorde Anmodning om Bistand ved en fransk Armee. Dette blev strax indvilget, og Marschal Gerard skal med den under hans Commande staaende Nordarmee bryde op, for at staae Belgien bi, haandhæve dets Uafhængighed og Neutralitet og betrygge Europa den Fred, som Kongen af Holland har forstyrret. Samme Morgen afreiste Marschal Gerard til Lille og om Aftenen begave Hertugerne af Orleans og Remours sig til Armeen.
Lolland-Falsters Stifts-Tidende, 1831-08-15
Russisk polske Anliggender. Det sørgelige Drama er nu sin endelige Udvikling nær, da Kampen, efter at Russerne ere gaaede over Weichselen, vil være Mand imod Mand, Hær imod Hær. Et Slag er uundgaaeligt, og dettes Udfald vil afgjøre Polens Skjæbne. Russerne have den 25de Juli besat Kutno. General Gerstenzweig er med sit Corps rykket frem langs med Floden Wkra, hvorved han fandt Leilighed til at forene sig med Paskewitsch's Armee. Den 5te dennes var det russiske Hovedqvarteer i Lovitz. Samme Dag stod den polske Armee i Blonie og Omegnen, nogle faa Mile fra Warschau. General Rüdigers Corps, som, omtrent 4 1/2 Miil fra den galliziske Grændse, er gaaet over Weichselen, skal have Ordre til at angribe Warschau fra Sydsiden.
Lolland-Falsters Stifts-Tidende, 1831-08-15
Frankrig. Paa Grund af Stemmefleerhed er Hr. Girod proclammeret som Deputeertkammerets Præsident. Ministrene Perier, Sebastiani og Louis have ansøgt og faaet deres Afskeed,
Lolland-Falsters Stifts-Tidende, 1831-08-15
Portugal. Franskmændene have erklæret de paa Tajo erobrede portugisiske Krigskibe for lovlige Priser. Disse Skibe udgjorde D. Miguels hele Flaade. Derimod tilbagegives de tagne Coffardiskibe. Det var Admiral Rossins Hensigt, hvis de constitutionelle Portugisere havde gjort en Demonstration, at kuldkaste D. Miguels tyranniske Herredømme; men nu gaaer Flaaden tilbage.
Lolland-Falsters Stifts-Tidende, 1831-08-15
Jndenlandsk. Paa Øen Fuur har Hs. k. H. Prinds Christian paa forskjellige Steder foretaget adskillige geognostiske Undersøgelser. Denne Ø, der er en Miil lang og 1/2 Miil bred og indeholder 1/2 Miil Flade-Jndhold, har 600 Jndbyggere. Af Jordbunden er en Deel leeragtig, skiveragtig og sandagtig. Mændenes Hovedsag er Fiskeri (Aalefiskeriet er især fordeelagtigt her og Agerdyrkningen forrettes fornemmelig af Fruentimmerne. Enstor Deel af Landet ligger udyrket og bestaaer af Høie, Bjerge, Bakker og Dale, som indeholde adskillige Fossilier, saasom Leerarter, hvoraf endog nogle skulle være tjenlige til Pocellain, Okker, Vitriol- og Allunholdige Jordarter og mineralske Kilder. Man har og troet at kunde finde Steenkul her. Den bærer Spor af en udslukt Vulkan. Den mangler ei alene Skov, men ogsaa Marker til Frembringelse af det fornødne Korn til Jndbyggernes Brug, skjøndt disse ere arbeidsomme og haardføre Folk. Paa den ene Ende af Landet er et stort Forbierg, kaldet Knud, som strækker sig et temmeligt Stykke ud i Fjorden imod Mors, hvoraf store KnudsHoved og lille Knuds har deres Navne, og paa den anden Ende tvende Odder. Paa et andet Sted ligger en rød Steen 6 a 8 Alen har over Jorden, gaaer derpaa langt ind i et hvidt Bjerg og dybt ind i Jorden. Fra Fuur reiste Hs. k. H. til Skive og derfra tog Høisamme til Herregaarden Spottrup og indskibede sig ved Nymølle for at seile til Morso.
Lolland-Falsters Stifts-Tidende, 1831-08-15
Angaaende Snigmordet paa Grev Sponneck læses nu i Kjøbenhavnsposten, at den Myrdedes Oppasser havde talt med Underofficier Hoff og seet ham i fuld Mondur gaae ind paa hans Værelse i Sølvgadens Caserne om Morgenen Kl. 9. Efter den optagne Synsforretning og det ved samme stedfundne første Forhør over Delinqventen, havde Capitainen, der ved hans Jndtrædelse stod ved Vinduet, ikke lagt Mærke til ham, hvorpaa han strax havde lagt an med det i Forveienskarpladte Gevær og skudt ham bag fra; Kuglen var gaaet ind under høire Skulderblad og ud under Brystet paa venstre Side, og havde øieblikkeligen medført Døden. Dette skete om Morgenen Kl. imellem 9 og 10. Morderen skal have tillaaset Døren til Værelset efter sig, hængt Geværet op paa sit Kammer, og derpaa skyndsomst forladt Casernen. Til nogle Karle, han paa Veien mødte, skal han, i Anledning af den Bevægelse, Skuddet vakte, have yttret, at "En derinde havde skudt sig, og at de nok vilde faae det nærmere at vide. Fra Casernen begav han sig ud paa Christianshavn til sin derboende Fader, der for har staaet som Underofficier i samme Regiment, men nu er Skomager, og denne, tilligemed en Broder af Delinqventen, paatoge sig at være ham behjælpelige i at søge Flugten. De havde til denne Hensigt sat sig i en Baad for at ro ud adKallebostrand, da nogle Gardere, der deeltoge i at sætte efter den Flygtende, i en anden Baad indhentede dem. Flygtningerne satte sig til Modværge, og Delinqventens Broder bibragte endog en af Garderne nogle Knivsaar. Efter Paagribelsen bleve de alle Tre førte til Vesterports Vagt, hvorfra de siden ere henbragte i de, efter deres militaire og civile Ressort, forskjellige Arrester. Synet af Liget ved den optagne Forretning skal noget have rystet Morderen, der erklærede, at det ikke egentlig havde været hans Hensigt at aflive sin Capitain, men kun ved et Skud i Armen at gjøre ham utjenstdygtig. En tidligere yttret Mistanke imod Hoff for Tyveri, i hvilken Anledning han blev underkastet Forhør, men intet Beviis imod ham tilveiebragtes, skal have givet ham det første Rag imod den Afdøde, i hvis Fremgangsmaade, der var en naturlig Følge af Embedspligt, han maaskee troede at see en Forfølgelse imod sig. Corporligen skal han aldrig være bleven revset af Sponneck. Det er ikke mærkeligt, at Morderen ingensinde har røbet nogen heftig, men snarere en til Ladhed og Dorskhed hengiven Characteer.
Lolland-Falsters Stifts-Tidende, 1831-08-15
J Hovedstaden vil der nu, under Bestyrelse af Hr. Jnstitutbestyrer Vindekilde, blive oprettet en fuldstændig Handelskole, for hvilken adskillige agtede Mænd af Handelsstanden have paataget sig at være dirigerende Raadgivere. Under Titel: "Sundhedspolitiet, et almeen nyttigt Folkeblad, udg. af M. Winther, er i Kbhavn i disse Dage begyndt et nyt Ugeblad, hvis Jndhold er bestemt at udbrede sig over Alt det, som henhører inden Sundhedpolitiets Forum i Almindelighed.
Lolland-Falsters Stifts-Tidende, 1831-08-15
Udgiveren bemærker i en Forerindring, at paa en Tid, da vort lille Fædreneland ogsaa nu trues af en Sygdom, der i Udlandet bortmeier Folket, som Bonden sit Korn, bør enhver Stemme, der udbreder sig over et Anliggende, som angaaer hele Staten, ikke ringeagtes, og han har derfor troet, at et Blad, der, som et populært Organ, berører det fælleds Anliggende, ikke vil savne Deeltagelse eller Opmærksomhed. Men ikke blot Cholera og hvad der staaer i Forbindelse med den, er det Bladets Formaal at omtale; det er ogsaa bestemt til at berøre enhver Gienstand, der ligger inden det medicinsk-forensiske Forum. Havde Man, siger han, med lidt mere Opmærksomhed iagttaget Koldfeber-Epidemien, der nu i flere Aar har hjemsøgt næsten hele Riget, og hvis Ophav kan søges i nogle stillestaaende Vande i en Egn af Langeland, saa vilde denne Sygdom, der har taget en saa ondartet Characteer, have sparet en Mængde arbeidende Jndivider, der deels ved Døden og deels ved inddirecte Aarsager, som udspringe af Sygdommen, ere gangne tabte for Staten. En saa ringe Aarsag kan ofte et Onde have, der i sine Følger, kan blive ødelæggende for hele Folket. Det er derfor Udgiverens Hensigt med Bladet, ikke blot at henholde sig til Hovedstaden, men at gjøre det til et Organ for hele Riget; og det er derfor saameget mere at forvente, at hans Foretagede, naar Udførelsen svarer til Planen, vil møde Deeltagelse hos Publicum. Hver Uge udkommer et Ark i Octav, der tilbringes Subscribenterne for 8 Mk. Qvart. Enkelte No. koste 1 Mk. Subscription modtages hos Hr. Hofboghandler Becken, Snaregaden No. 13, samt hos Hr. Bogtrykker Møller, Hjørnet af Østergade og Jntegaden No. 19, hvor Bidrag kunne afleveres, saavelsom hos Udgiveren, Klærkegaden No. 426, 3die Sal.